ലോക്ഡൗണ്: വ്യാപാരികളെ പിന്തുണയ്ക്കണമെന്ന് കൊടുങ്ങല്ലൂര്: വ്യാപാരികള് ആഗസ്റ്റ് ഒമ്ബത് മുതല് കടകള് തുറന്നു പ്രവര്ത്തിക്കുമെന്ന പ്രഖ്യാപനം ലോക് ഡൗണിനെതിരെയുളള ധീരമായ നിലപാടാണെന്ന് ഗാന്ധിയന് കളക്ടീവ് അഭിപ്രായപ്പെട്ടു. അയല് സംസ്ഥാനമായ തമിഴ്നാട്ടിലും മറ്റും സിദ്ധ പോലുള്ള ആയുഷ് വിഭാഗങ്ങളുടെ മരുന്നുകള് ഉപയോഗിച്ച് കൊവിഡ് നിയന്ത്രണ വിധേയമാക്കിയെന്നും യോഗം അഭിപ്രായപ്പെട്ടു. നയങ്ങള് തിരുത്താനും ലോക്ഡൗണ് പിന്വലിക്കാനും സര്ക്കാര് തയ്യാറായില്ലെങ്കില് ആഗസ്റ്റ് ഒമ്ബത് മുതല് കട തുറക്കുന്ന വ്യാപാരി സമൂഹത്തെ പിന്തുണച്ച് പൊതു സമൂഹം രംഗത്ത് വരണമെന്നും ഗാന്ധിയന് കളക്ടീവ് സംസ്ഥാന കമ്മിറ്റി യോഗം അഭ്യര്ത്ഥിച്ചു. സണ്ണി പൈകട അദ്ധ്യക്ഷത വഹിച്ച ഓണ്ലൈന് യോഗത്തില് ഇസാബിന് അബ്ദുള് കരീം, ഡോ. ബാബു ജോസഫ്, സുനില്കുമാര്, യോഹന്നാന് ആന്റണി, അഡ്വ. ജോര്ജുകുട്ടി കടപ്ലാക്കല് തുടങ്ങിയവര് സംസാരിച്ചു.